title: 2014/60/EU: Sklep Sveta z dne 28. januarja 2014 o sklenitvi Protokola o določitvi ribolovnih možnosti in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani in Republiko Kiribati na drugi strani

text:
               7.2.2014

               SL

               Uradni list Evropske unije

               L 38/1

      SKLEP SVETA

   z dne 28. januarja 2014
   o sklenitvi Protokola o določitvi ribolovnih možnosti in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani in Republiko Kiribati na drugi strani
   (2014/60/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je 23. julija 2007 sprejel Uredbo (ES) št. 893/2007o sklenitvi Sporazuma o partnerstvu v ribiškem sektorju med Evropsko skupnostjo na eni strani in Republiko Kiribati na drugi strani (1) (v nadaljnjem besedilu: Sporazum). Protokol, ki določa ribolovne možnosti in finančni prispevek, določene v Sporazumu, je prenehal veljati 15. septembra 2012.

               (2)

               Unija se je z Republiko Kiribati pogajala o novem protokolu, ki plovilom EU dodeljuje ribolovne možnosti v vodah, v katerih Republika Gvineja Bissau izvaja svojo suverenost oziroma jurisdikcijo (v nadaljenjm besedilu: Protokol).

               (3)

               Protokol je bil podpisan v skladu s Sklepom Sveta 2012/669/EU (2) in se začasno uporablja od 16. septembra 2012 dalje.

               (4)

               Protokol bi bilo treba odobriti –

         SPREJEL NASLEDNJI SKLEP:
   Člen 1
   Protokol o določitvi ribolovnih možnostih in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani in Republiko Kiribati na drugi strani (v nadaljnjem besedilu: Protokol) se odobri v imenu Unije (3).
   Člen 2
   Predsednik Sveta v imenu Unije pošlje uradno obvestilo iz člena 16 Protokola (4).
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 28. januarja 2014

            Za Svet

            Predsednik

         G. STOURNARAS

      (1)  UL L 205, 7.8.2007, str. 1.

      (2)  Sklep Sveta 2012/669/EU z dne 9. oktobra 2012 o podpisu Protokola o določitvi ribolovnih možnosti in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani in Republiko Kiribati na drugi strani, v imenu Evropske unije ter o začasni uporabi Protokola (UL L 300, 30.10.2012, str. 2.)

      (3)  Protokol je bil objavljen v UL L 300, 30.10.2012, str. 3, skupaj s sklepom o podpisu.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.


title: Sklep Sveta z dne 10. decembra 2002 o spremembi Sklepa 2001/368/ES, Euratom o prilagoditvi dnevnic, ki se izplačujejo članom Ekonomsko-socialnega odbora in njihovim namestnikom

text:
Pomembno pravno obvestilo

|

32002D0985

Uradni list L 343 , 18/12/2002 str. 0031 - 0031

		Sklep Svetaz dne 10. decembra 2002o spremembi Sklepa 2001/368/ES, Euratom o prilagoditvi dnevnic, ki se izplačujejo članom Ekonomsko-socialnega odbora in njihovim namestnikom(2002/985/ES, Euratom)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti četrtega odstavka člena 258 Pogodbe,ob upoštevanju Pogodbe o ustanovitvi Evropske skupnosti za jedrsko energijo in zlasti četrtega odstavka člena 166 Pogodbe,ob upoštevanju prošnje Evropskega ekonomsko-socialnega odbora z dne 8. julija 2002,ob upoštevanju naslednjega:(1) 8. julija 2002 je Evropski ekonomsko-socialni odbor predložil memorandum o uporabi Sklepa Sveta 2001/368/ES, Euratom, z dne 7. maja 2001 o prilagoditvi dnevnic, ki se izplačujejo članom Ekonomsko-socialnega odbora in njihovim namestnikom [1], v katerem poziva k ohranitvi sedanjega sistema.(2) Svet je sicer mnenja, da bi lahko nadomestilo v obliki dnevnic temeljilo na dejanskih stroških in ne na pavšalni ureditvi, vendar iz praktičnih razlogov priporoča ohranitev sedanjega sistema –SKLENIL:Člen 1Črta se drugi odstavek člena 3 Sklepa 2001/368/ES, Euratom.Člen 2Sklep začne učinkovati 1. januarja 2003.V Bruslju, 10. decembra 2002Za SvetPredsednikP. S. Møller[1] UL L 130, 12.5.2001, str. 39.--------------------------------------------------


title: Sklep Sveta (SZVP) 2015/1793 z dne 6. oktobra 2015 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

text:
               7.10.2015

               SL

               Uradni list Evropske unije

               L 260/30

         SKLEP SVETA (SZVP) 2015/1793
   z dne 6. oktobra 2015
   o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 16. julija 2012 sprejel Sklep 2012/389/SZVP (1).

               (2)

               Svet je 22. julija 2014 sprejel Sklep 2014/485/SZVP (2) o spremembi Sklepa 2012/389/SZVP in podaljšanju misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) do 12. decembra 2016.

               (3)

               Sklep 2012/389/SZVP bi bilo treba spremeniti, da bi obdobje, ki ga zajema referenčni finančni znesek, podaljšali do 15. decembra 2015 –

         SPREJEL NASLEDNJI SKLEP:
   Člen 1
   Člen 13(1) in (2) Sklepa Sveta 2012/389/SZVP se nadomesti z naslednjim:

      „1.   Referenčni finančni znesek za kritje odhodkov, povezanih z EUCAP NESTOR, za obdobje od 16. julija 2012 do 15. novembra 2013 znaša 22 880 000 EUR.
      Referenčni finančni znesek za kritje odhodkov, povezanih z EUCAP NESTOR, za obdobje od 16. novembra 2013 do 15. oktobra 2014 znaša 11 950 000 EUR.
      Referenčni finančni znesek za kritje odhodkov, povezanih z EUCAP NESTOR, za obdobje od 16. oktobra 2014 do 15. decembra 2015 znaša 17 900 000 EUR.
      2.   Vsi odhodki se upravljajo v skladu s pravili in postopki, ki se uporabljajo za splošni proračun Unije. Fizične in pravne osebe lahko v postopkih oddaje javnih naročil misije EUCAP NESTOR sodelujejo brez omejitev. Poleg tega za blago, ki ga kupi EUCAP NESTOR, ne veljajo pravila o poreklu.“

   Člen 2
   Ta sklep začne veljati na dan sprejetja.

      V Luxembourgu, 6. oktobra 2015

            Za Svet

            Predsednik

         P. GRAMEGNA

      (1)  Sklep Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 187, 17.7.2012, str. 40).

      (2)  Sklep Sveta 2014/485/SZVP z dne 22. julija 2014 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 217, 23.7.2014, str. 39).


title: 2006/493/ES: Sklep Sveta z dne  19. junija 2006  o določitvi zneska podpore Skupnosti za razvoj podeželja za obdobje od  1. januarja 2007  do  31. decembra 2013 , letne razdelitve in najmanjše zneske, ki se dodelijo regijam, ki so upravičene do pomoči v okviru cilja  konvergenca

text:
               15.7.2006

               SL

               Uradni list Evropske unije

               L 195/22

      SKLEP SVETA

   z dne 19. junija 2006
   o določitvi zneska podpore Skupnosti za razvoj podeželja za obdobje od 1. januarja 2007 do 31. decembra 2013, letne razdelitve in najmanjše zneske, ki se dodelijo regijam, ki so upravičene do pomoči v okviru cilja „konvergenca“
   (2006/493/ES)
   SVET EVROPSKE UNIJE JE –
   ob upoštevanju Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) in zlasti člena 69(1) Uredbe,
   ob upoštevanju predloga Komisije,
   ob upoštevanju naslednjega:

               (1)

               Znesek odobrenih sredstev podpore Skupnosti za razvoj podeželja na podlagi Uredbe (ES) št. 1698/2005 za obdobje od 1. januarja 2007 do 31. decembra 2013, letno razdelitev in najmanjše zneske, ki se dodelijo regijam, ki so upravičene do pomoči v okviru cilja „konvergenca“ določijo Evropski parlament, Svet in Komisija v skladu z Medinstitucionalnim sporazumom z dne 17. maja 2006 o proračunski disciplini in dobrem finančnem poslovodenju (2).

               (2)

               Skupni znesek mora vključevati znesek za Bolgarijo in Romunijo pod pogojem, da začne Pogodba o pristopu Republike Bolgarije in Romunije k Evropski uniji veljati 1. januarja 2007. Če pristopna pogodba za eno ali obe navedeni državi ne začne veljati 1. januarja 2007, se skupni znesek temu ustrezno spremeni –

         SKLENIL:
   Edini člen
   Skupni zneski odobrenih sredstev za prevzem obveznosti za podporo Skupnosti za razvoj podeželja po Uredbi (ES) št. 1698/2005, za obdobje od 1. januarja 2007 do 31. decembra 2013, letna razdelitev in najmanjši zneski, ki se dodelijo regijam, ki so upravičene do pomoči v okviru cilja „konvergenca“ iz člena 2 (j) navedene Uredbe, so določeni v Prilogi k temu Sklepu.

      V Luxembourgu, 19. junija 2006

            Za Svet

            Predsednik

         J. PRÖLL

      (1)  UL L 277, 21.10.2005, str. 1.

      (2)  UL C 139, 14.6.2006, str. 1.

      PRILOGA
      Skupni znesek odobrenih sredstev za prevzem obveznosti za obdobje 2007–2013, letna razdelitev in najmanjši zneski, ki se dodelijo regijam, ki so upravičene do pomoči v okviru cilja „konvergenca“ (1)

                  (v milijonih EUR) cene v letu 2004 (2)

                  2007

                  2008

                  2009

                  2010

                  2011

                  2012

                  2013

                  Skupaj

                  Skupni znesek za EU-25 ter Bolgarijo in Romunijo

                  10 710

                  10 447

                  10 185

                  9 955

                  9 717

                  9 483

                  9 253

                  69 750

                  Najmanjši zneski za regije, ki so upravičene do pomoči v okviru cilja „konvergenca“

                  27 699

         (1)  Pred obvezno modulacijo in drugimi prenosi tržnih izdatkov in neposrednih plačil v okviru skupne kmetijske politike na razvoj podeželja.

         (2)  Navedeni zneski so zaokroženi na milijon, medtem ko bo načrtovanje programov zaokroženo na euro.


title: Sklep Političnega in varnostnega odbora (SZVP) 2017/1401 z dne 18. julija 2017 o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2017)

text:
               29.7.2017

               SL

               Uradni list Evropske unije

               L 199/13

         SKLEP POLITIČNEGA IN VARNOSTNEGA ODBORA (SZVP) 2017/1401
   z dne 18. julija 2017
   o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (1) in zlasti člena 9(1) Sklepa,
   ob upoštevanju naslednjega:

               (1)

               Na podlagi člena 9(1) Sklepa 2013/233/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja misije Evropske unije za pomoč pri integriranem upravljanju libijskih meja (EUBAM Libya), vključno z odločanjem o imenovanju vodje misije.

               (2)

               PVO je 30. avgusta 2016 sprejel Sklep (SZVP) 2016/1634 (2), s katerim je Vincenza TAGLIAFERRIJA imenoval za vodjo misije EUBAM Libya od 1. septembra 2016 do 21. avgusta 2017.

               (3)

               Svet je 4. avgusta 2016 sprejel Sklep (SZVP) 2016/1339 (3), s katerim je bil Sklep 2013/233/SZVP spremenjen in podaljšan do 21. avgusta 2017.

               (4)

               Svet je 17. julija 2017 sprejel Sklep (SZVP) 2017/1342 (4), s katerim je mandat misije EUBAM Libya podaljšal od 22. avgusta 2017 do 31. decembra 2018.

               (5)

               Visoki predstavnik Unije za zunanje zadeve in varnostno politiko je 12. julija 2017 predlagal, da se mandat Vincenza TAGLIAFERRIJA kot vodje misije EUBAM Libya podaljša od 22. avgusta 2017 do 21. avgusta 2018 –

         SPREJEL NASLEDNJI SKLEP:
   Člen 1
   Mandat Vincenza TAGLIAFERRIJA kot vodje misije EUBAM Libya se podaljša od 22. avgusta 2017 do 21. avgusta 2018.
   Člen 2
   Ta sklep začne veljati 21. avgusta 2017.

      V Bruslju, 18. julija 2017

            Za Politični in varnostni odbor

            Predsednik

         W. STEVENS

      (1)  UL L 138, 24.5.2013, str. 15.

      (2)  Sklep Političnega in varnostnega odbora (SZVP) 2016/1634 z dne 30. avgusta 2016 o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (EUBAM Libya/1/2016) (UL L 243, 10.9.2016, str. 10).

      (3)  Sklep Sveta (SZVP) 2016/1339 z dne 4. avgusta 2016 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 212, 5.8.2016, str. 111).

      (4)  Sklep Sveta (SZVP) 2017/1342 z dne 17. julija 2017 o spremembi in podaljšanju Sklepa 2013/233/SZVP o misiji Evropske unije za pomoč pri integriranem upravljanju libijskih meja (EUBAM Libya) (UL L 185, 18.7.2017, str. 60).